
Številka: 	35409-150/2024-2570-8

Datum: 	20. 11. 2024

Ministrstvo za okolje, podnebje in energijo izdaja na podlagi tretjega in četrtega odstavka 123. člena Zakona o urejanju prostora (Uradni list RS, št. 199/21 – ZureP-3, 18/23 – ZDU-1O, 78/23 – ZUNPEOVE in 95/23 – ZIUOPZP in 23/24) v zadevi ugotavljanja sprejemljivosti vplivov izvedbe plana na okolje za Občinski podrobni prostorski načrt za del enote urejanja prostora BU-9/1-P#2 – vzhodni del, Sv. Ubald, Bonini, pripravljavcu plana, Mestni občini Koper, Verdijeva ulica 10, 6000 Koper, naslednje

MNENJE

1. 1.	Vplivi plana na okolje, ugotovljeni v postopku celovite presoje vplivov na okolje za Občinski podrobni prostorski načrt za del enote urejanja prostora BU-9/1-P#2 – vzhodni del, Sv. Ubald, Bonini, (PS PROSTOR, d. o. o., september 2024) so sprejemljivi ob upoštevanju omilitvenih ukrepov, določenih v okoljskem poročilu.
2. V tem postopku ni bilo stroškov.

Obrazložitev

I

Pripravljavec plana, Mestna občina Koper, Verdijeva ulica 10, 6000 Koper, je na Ministrstvo za okolje, podnebje in energijo (v nadaljnjem besedilu ministrstvo) posredoval vlogo, št. 3505-16/2022-54 z dne 25. 9. 2024, prejeto 25. 9. 2024, s katero je zaprosil za izdajo mnenja po 123. členu Zakona o urejanju prostora (Uradni list RS, št. 199/21 – ZureP-3, 18/23 – ZDU-1O, 78/23 – ZUNPEOVE in 95/23 – ZIUOPZP in 23/24; v nadaljnjem besedilu ZUreP-3) o sprejemljivosti vplivov izvedbe Občinskega podrobnega prostorskega načrta za del enote urejanja prostora BU-9/1-P#2 – vzhodni del, Sv. Ubald, Bonini (v nadaljnjem besedilu OPPN) na okolje. Na poziv ministrstva je vlogo dopolnil dne 29. 10. in 18. 11. 2024.

Vlogi in dopolnitvi vloge je bilo priloženo:
- pooblastilo, št. 020-1/2022-1, z dne 6. 1. 2022;
- mnenje Direkcije RS za vode, št. 35024-183/2024-3, z dne 11. 11. 2024;
- mnenje Ministrstva za zdravje s prilogo št. 350-11/2023-9 (256), z dne 17. 10. 2024;
- mnenje Ministrstva za kulturo, št. 35012-45/2023-3340-22, z dne 28. 10. 2024.

Na spletni strani Mestne občine Koper je bilo dostopno naslednje gradivo: 
- Občinski podrobni prostorski načrt za del enote urejanja prostora BU-9/1-P#2 – vzhodni del, Sv. Ubald, Bonini, predlog (PS PROSTOR, d. o. o., september 2024);
- Okoljsko poročilo za OPPN za vzhodni del enote urejanja prostora BU-9/1, (Aquarius d.o.o., št. naloge: 1511-23 OP, marec 2024);
- spremljajoče gradivo.

II

[bookmark: OLE_LINK1]Ministrstvo je z odločbo, št. 35409-159/2023-2570-8, z dne 18. 8. 2023 odločilo, da je za Občinski podrobni prostorski načrt za del enote urejanja prostora BU-9/1, Sv. Ubald, Bonini treba izvesti celovito presojo vplivov na okolje. V okviru tega postopka ni bilo treba izvesti presoje sprejemljivosti vplivov izvedbe plana na varovana območja narave. 

Za predmetni OPPN je bilo izdelano okoljsko poročilo, (Aquarius d.o.o., št. 1511-23 OP, marec 2024), za katero je ministrstvo izdalo mnenje, št. 35409-67/2024-2570-8, z dne 17. 6. 2024, da je ustrezno.

Pripravljavec plana je gradivo javno razgrnil v času od 12. 8. 2024 do 15. 9. 2024. V okviru javne razgrnitve gradiva je bila izvedena tudi javna obravnava, in sicer 4. 9. 2024. 

III

Po določilu 123. člena ZUreP-3 občina, po objavi predloga plana in predloga okoljskega poročila, pozove ministrstvo, pristojno za celovito presojo vplivov na okolje, da v 45 dneh ugotovi, ali so vplivi izvedbe predloga plana na okolje sprejemljivi. Ministrstvo, pristojno za celovito presojo vplivov na okolje, pri tem, kot posvetovanje z organi, ki jih zadevajo okoljski vplivi, upošteva tudi mnenja tistih državnih nosilcev urejanja prostora, ki sodelujejo pri celoviti presoji vplivov na okolje.

Ministrstvo je prejelo mnenja naslednjih nosilcev urejanja prostora in organizacij, ki sodelujejo v postopku celovite presoje vplivov na okolje: mnenje Ministrstva za zdravje s priloženim mnenjem Nacionalnega inštituta za javno zdravje (v nadaljevanju NIJZ), mnenje Ministrstva za kulturo in mnenje Direkcije RS za vode.

Direkcija RS za vode je podala mnenje, št. 35024-183/2024-2, z dne 11. 11. 2024, v katerem je navedla, da je pregledala okoljsko poročilo, za katerega je ugotovila, da je ustrezno ter da so vplivi izvedbe OPPN z vidika upravljanja z vodami, ocenjeni v okoljskem poročilu, sprejemljivi. Direkcija RS za vode meni, da so bile v predloženem predlogu OPPN ustrezno upoštevane podrobnejše usmeritve s področja upravljanja z vodami in pripombe k osnutku OPPN (zlasti glede odpadne bazenske vode, zadrževanja in odvajanja padavinske odpadne vode ter erozijske ogroženosti), zato meni, da so vplivi izvedbe OPPN na okolje z vidika upravljanja z vodami sprejemljivi.

Ministrstvo za zdravje je z dopisom št. 350-12/2023-19, z dne 17. 10. 2024 posredovalo mnenje NIJZ, št. 350-11/2023-9 (256), z dne 17. 10 2024, s katerim soglaša. NIJZ je v mnenju navedel, da sta predlog OPPN in predlog okoljskega poročila z vidika obravnave vplivov na zdravje in počutje ljudi ustrezna.

Ministrstvo za kulturo je v mnenju, št. 35012-45/2023-3340-22, z dne 28. 10. 2024 navedlo, da so vplivi izvedbe OPPN na kulturno dediščino sprejemljivi.

IV

Po pregledu celotnega gradiva in na podlagi prejetih pozitivnih mnenj nosilcev urejanja prostora
Ministrstvo meni, da so vplivi izvedbe OPPN na okolje sprejemljivi. V predlogu OPPN so smiselno
upoštevani omilitveni ukrepi iz okoljskega poročila.

Skladno s šestim odstavkom 22. člena Uredbe o okoljskem poročilu in podrobnejšem postopku celovite presoje vplivov izvedbe planov na okolje (Uradni list RS, št. 73/05) morajo biti v sklepu o potrditvi plana navedeni tudi omilitveni ukrepi, s katerimi se odpravljajo pričakovani bistveni ali uničujoči vplivi, merila in pogoji, ki morajo biti izpolnjeni, da se plan lahko izvede ter načini spremljanja izvajanja plana.

Omilitveni ukrepi so vključeni v predlog odloka o OPPN v 15., 26. in 36. členu. Spremljanje stanja se izvaja v skladu s področnimi predpisi.


Pripravila:

Mojca Lenardič	dr. Tanja Pucelj Vidović
podsekretarka	vodja Sektorja za okoljske presoje 



Vročiti (elektronsko):
- Mestna občina Koper, Verdijeva ulica 10, 6000 Koper, obcina@koper.si 

V vednost (elektronsko):
- Ministrstvo za zdravje, Direktorat za javno zdravje, gp.mz@gov.si 
- Ministrstvo za kulturo, Direktorat za kulturno dediščino, gp.mk@gov.si 
- Direkcija RS za vode, Sektor območja jadranskih rek z morjem, gp.drsv-kp@gov.si 

